El Centre Social Vila del Pilar acull dos activitats intergeneracionals amb l’alumnat de l’IES Comarcal
2025-07-24

Un any més, l’alumnat de l’IES Comarcal de Burjassot ha triat el Centre Social Vila del Pilar per a desenvolupar dos activitats de final de curs en les quals faran partícips també a les usuàries i els usuaris del centre social.

En primer lloc, el dimarts 10 de juny a les 11.00 hores, l’alumnat de tercer C i D, quart d’ESO i primer de Batxiller, oferiran un concert en el qual interpretaran les peces que han estat assajant al llarg dels últims mesos.

L’alumnat de tercer C, interpretarà peces com Another brick in the wall o Without you mentres que els de tercer D interpretaran A sky full of stars o I gotta felling. Per part seua, 4t delectarà a les i els presents amb Waiting for love o Si antes te hubiera conocido, tancant les actuacions l’alumnat de primer de Batxiller amb Get lucky o No puedo vivir sin ti.

El dilluns 16 de juny a les 18.00 h, el torn serà de l’alumnat de primer d’ESO que, al costat de la professora del Laboratori d’Arts Escèniques, posaran en escena “Amor en la playa o lo que salga”, de la mà de la companyia Amapola.

Dos jornades en les quals grans i joves compartiran experiències amb dos activitats que, amb seguretat, agraden al públic present.